Sokols Cikaļeši
Sokols Cikaļeši (albāņu: Sokol Cikalleshi, dzimis 1990. gada 27. jūlijā) ir albāņu futbolists, kurš spēlē uzbrucēja pozīcijā un pārstāv Albānijas futbola izlasi. Kopš 2020. gada Cikaļeši spēlē Turcijas Superlīgas komandā Konyaspor. Iepriekš pārstāvējis Albānijas komandas Besa Kavajë, Skënderbeu Korçë, Tirana un Kukësi, Horvātijas komandu Split, Turcijas komandas İstanbul Başakşehir, Akhisar Belediyespor, Osmanlispor un Göztepe, kā arī Saūda Arābijas komandu Al-Khaleej. Albānijas futbola izlases rindās debitējis 2014. gadā. Pārstāvējis izlasi 2016. gada Eiropas čempionātā.